Príloha č. 6 súťažných podkladov – Návrh centrálnej rámcovej dohody

**CENTRÁLNA RÁMCOVÁ DOHODA NA DODÁVKU LICENCIÍ A LICENČNEJ PODPORY TALEND**

**č. 2018/117**

**uzatvorená podľa ust. §269 ods. 2 Obchodného zákonníka**

(ďalej len „rámcová dohoda“ alebo „dohoda“)

Číslo dohody MF SR: 2018/117

**ZMLUVNÉ STRANY**

|  |  |
| --- | --- |
| **Poskytovateľ**: |  **......................................................................** |
| Sídlo: | .......................................................................... |
| konajúci prostredníctvom: | .......................................................................... |
| Bank. spojenie: | .......................................................................... |
| Číslo účtu (IBAN): |  .......................................................................... |
| IČO: | .......................................................................... |
| IČ pre DPH: | .......................................................................... |
| DIČ: | .......................................................................... |
| Zapísaný v Obchodnom registri: | .................................................................................................................................................... |

 (ďalej len „poskytovateľ“)

|  |  |
| --- | --- |
| **Objednávateľ**: | Slovenská republika zastúpená Ministerstvom financií Slovenskej republiky |
| Sídlo: | Štefanovičova 5, P. O. Box 82,817 82 BRATISLAVA |
| Oprávnený konať v zmluvných vzťahoch: | Ing. Albín Kotian, generálny tajomník služobného úradu |
| Číslo účtu (IBAN): | SK59 8180 0000 0070 0000 1400 |
| IČO: | 00151742 |
| Konajúci v postavení centrálnej obstarávacej organizácie podľa § 15 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov, v prospech právnických osôb, uvedených v prílohe č. 2 tejto rámcovej dohody (ďalej len „objednávateľ“) |
|  |  |

1. **ÚVODNÉ USTANOVENIA**
	1. Objednávateľ z titulu centrálneho verejného obstarávateľa v súlade s plnením úloh Úradu podpredsedu vlády SR pre investície a informatizáciu ako gestora informatizácie spoločnosti kladie za cieľ prinášať centralizované licenčné riešenia softvéru v rámci štátnej a verejnej správy, ktoré prispejú k účelnému, hospodárnemu a efektívnemu vynakladaniu prostriedkov verejných financií a ktorých predpokladom je uzatváranie centralizovaných zmluvných vzťahov za účelom dosahovania cenovo najvýhodnejších podmienok ako aj flexibility licencovania.
	2. Objednávateľ konajúci v postavení centrálneho verejného obstarávateľa podľa § 15 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o VO“) na základe tejto rámcovej dohody centrálne obstaral licencie a služby licenčnej podpory Talend pre verejných obstarávateľov - organizácie štátnej a verejnej správy a organizácie v ich zriaďovateľskej pôsobnosti (ďalej aj ako „oprávnený subjekt“), vymenované v prílohe č. 2 tejto dohody.
	3. Objednávateľ ako zmluvná strana tejto rámcovej dohody je oprávnený na konanie v mene všetkých oprávnených subjektov uvedených v prílohe č. 2 tejto dohody vo veci akýchkoľvek úkonov a činností v procese plnenia tejto rámcovej dohody, vrátane vystavovania objednávok, prijímania a úhrady faktúr vystavených poskytovateľom, uplatňovania sankcií za porušenie povinností poskytovateľa a náhrady škody, ako aj akejkoľvek komunikácie s poskytovateľom.
	4. Zmluvné strany uzatvárajú túto rámcovú dohodu v súlade s výsledkom verejnej súťaže s názvom „Centrálna rámcová dohoda na dodávku licencií a licenčnej podpory TALEND“, podľa zákona o verejnom obstarávaní.
	5. Touto rámcovou dohodou sa stanovujú práva a povinnosti objednávateľa a poskytovateľa ako autorizovaného predajcu licencií a služieb licenčnej podpory Talend (ďalej aj ako „produkty“). Poskytovateľ je povinný zabezpečiť dodanie produktov v súlade s touto rámcovou dohodou.
	6. Jedným z východísk centrálneho obstarania licencií vrátane služieb licenčnej podpory Talend v zmysle tejto dohody je zámer poskytovať ich štátnym a verejným organizáciám prostredníctvom PaaSovej služby v rámci vládneho cloudu a súčasne zabezpečiť licencie a služby licenčnej podpory pre informačný systém Centrálnej správy referenčných údajov.
2. **PREDMET A CIEĽ RÁMCOVEJ DOHODY**
	1. Predmetom rámcovej dohody je záväzok poskytovateľa riadne a včas dodať objednávateľovi produkty, ktorých podrobná charakteristika s uvedením ich názvu a špecifikácie, množstva, doby trvania licenčnej podpory a metriky je špecifikovaná v Prílohe č.1 tejto rámcovej dohody (opis predmetu zákazky), ktorá tvorí neoddeliteľnú súčasť tejto rámcovej dohody.
	2. Poskytovateľ je povinný riadne a včas poskytnúť predmet plnenia alebo jeho časť a odovzdať ho objednávateľovi v súlade s ustanoveniami tejto rámcovej dohody a jednotlivými objednávkami.
	3. Objednávateľ je povinný riadne a včas poskytnutý predmet plnenia alebo jeho časť prevziať a zaplatiť poskytovateľovi dohodnutú cenu stanovenú v súlade s touto rámcovou dohodou a príslušnou objednávkou.
	4. Cieľom uzatvorenia rámcovej dohody je určenie podmienok pre centrálne obstaranie licencií a služieb licenčnej podpory Talend na dobu 12 mesiacov a umožnenie ich využívania čo najširšiemu okruhu organizácií verejnej správy prostredníctvom poskytovania cenovo zvýhodnených licencií a služieb licenčnej podpory Talend, ako i celkové optimálne využívanie licencií v štátnej a verejnej správe.
3. **CENA**
	1. Jednotkové ceny za poskytnutie produktov a služieb licenčnej podpory Talend sú stanovené na základe cenovej ponuky poskytovateľa vo verejnej súťaži na zákazku „Centrálna rámcová dohoda na dodávku licencií a licenčnej podpory TALEND“ v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov v súlade s kritériami na vyhodnotenie ponúk, ktoré sú uvedené v prílohe č. 1 tejto rámcovej dohody. Jednotkové ceny počas trvania tejto dohody nemožno meniť.
	2. Maximálny finančný limit za poskytnutie licencií a služieb licenčnej podpory Talend podľa tejto rámcovej dohody, je stanovený vo výške XX XXX XXX,XX Eur bez DPH (slovom: <*doplniť podľa výsledku VO>* bez DPH). Finančný limit rámcovej dohody môže byť zmenený iba na základe písomného dodatku k rámcovej dohode v súlade s príslušnými ustanoveniami platného zákona o verejnom obstarávaní, a to výlučne na základe požiadaviek a potrieb Objednávateľa ako centrálneho verejného obstarávateľa, ktoré pri vyhlásení verejnej súťaže nemohol ani pri vynaložení odbornej starostlivosti predvídať. Pre zamedzenie pochybností sa stanovuje, že jednotkové ceny nie je možné zmeniť ani na základe písomného dodatku k tejto rámcovej dohode.
	3. Pokiaľ nie je ďalej uvedené inak, všetky ceny podľa tejto rámcovej dohody sú uvedené bez dane z pridanej hodnoty (DPH). Poskytovateľ k cene pripočíta DPH v príslušnej, zákonom o dani z pridanej hodnoty stanovenej sadzbe. Deň dodania licencií poskytovateľom sa pokladá za deň dodania tovaru pre účely DPH.
	4. Objednávateľ nie je povinný odobrať v plnom rozsahu predpokladané množstvo jednotlivých položiek tvoriacich predmet rámcovej dohody, ani vyčerpať jeho predpokladaný maximálny finančný objem. Skutočné odobrané množstvo predmetu rámcovej dohody bude závisieť od potrieb objednávateľa.
4. **PODMIENKY VYSTAVOVANIA OBJEDNÁVOK**
	1. V súlade s príslušnými ustanoveniami tejto rámcovej dohody sa plnenie predmetu rámcovej dohody alebo jeho časť podľa článku 2 bude realizovať formou písomných objednávok objednávateľa adresovaných poskytovateľovi (ďalej len „objednávka“). V objednávke uvedie objednávateľ najmä názov a špecifikáciu licencií, počet licencií, dobu a miesto dodania licencií, vrátane uvedenia názvu subjektu, v mene ktorého licencie objednáva.
	2. Objednávky bude objednávateľ zasielať poskytovateľovi e-mailom kontaktnej osobe podľa bodu 4.7 tohto článku rámcovej dohody.
	3. Poskytovateľ je povinný najneskôr nasledujúci pracovný deň po dni doručenia objednávky od objednávateľa potvrdiť príjem a akceptáciu objednávky, a to rovnakou formou akou bola objednávka doručená poskytovateľovi (e-mailom). Potvrdením objednávky zo strany poskytovateľa sa považuje objednávka za akceptovanú, s tým, že poskytovateľ je povinný dodať objednávateľovi predmet tejto dohody alebo jeho časť podľa príslušnej objednávky na dohodnutom mieste poskytnutia v dobe poskytnutia určenej v objednávke alebo v tejto rámcovej dohode a objednávateľ takto objednaný predmet objednávky prevezme a zaväzuje sa zaň zaplatiť dohodnutú cenu. V prípade, ak poskytovateľ z akýchkoľvek dôvodov, s výnimkou dôvodov spočívajúcich vo vyššej moci, nepotvrdí (neakceptuje) objednávku v lehote stanovenej v tomto bode rámcovej dohody, považuje sa nasledujúci pracovný deň po dni doručenia riadne vystavenej objednávky poskytovateľovi, za deň akceptácie objednávky.
	4. Ak poskytovateľ zistí, že technická špecifikácia v objednávke neobsahuje všetky náležitosti, resp. má vady (nie je úplná, nie je jednoznačná a pod.) je povinný objednávateľa na túto skutočnosť bezodkladne písomne upozorniť, inak je poskytovateľ povinný písomne potvrdiť akceptáciu objednávky do 3 pracovných dní od doručenia objednávky.
	5. Poskytovateľ je povinný:
5. poskytnúť objednávateľovi alebo oprávnenému subjektu súčinnosť nevyhnutnú na zabezpečenie plnenia predmetu dohody alebo jeho časti v zmysle pravidiel spoločnosti Talend,
6. poskytnúť objednávateľovi alebo oprávnenému subjektu technickú pomoc a konzultačné služby súvisiace s predmetom dohody v pracovných dňoch v čase od 9:00 hod do 17:00 hod. a poskytnúť telefonickú licenčnú podporu počas pracovných dní objednávateľa v čase od 9:00 hod do 17:00 hod na telefónnom čísle <vyplní uchádzač>.
	1. Poskytovateľ je povinný najneskôr do 5 dní od nadobudnutia účinnosti tejto rámcovej dohody písomne stanoviť a objednávateľovi oznámiť kontaktné osoby pre účely prijímania objednávok, plnenia predmetu objednávok, preberania predmetu objednávok a rokovania vo vzájomnom styku zmluvných strán vo veciach týkajúcich sa plnenia podľa rámcovej dohody. Zmena kontaktnej osoby poskytovateľa musí byť zaslaná druhej strane najneskôr 7 dní pred vykonaním zmeny.
	2. Objednávateľ je povinný najneskôr do 4 pracovných dní od nadobudnutia účinnosti tejto rámcovej dohody písomne stanoviť a poskytovateľovi oznámiť kontaktné osoby pre účely vystavovania objednávok, plnenia predmetu objednávok, preberania predmetu objednávok a rokovania vo vzájomnom styku zmluvných strán vo veciach týkajúcich sa plnenia podľa dohody. Zmena kontaktnej osoby musí byť zaslaná druhej strane najneskôr 5 pracovných dní pred vykonaním zmeny.
7. **MIESTO A ROZSAH PLNENIA**
	1. Miesto plnenia podľa tejto rámcovej dohody je sídlo objednávateľa ako aj oprávnených subjektov v zmysle prílohy č. 2, ak objednávateľ v objednávke nestanoví inak.
	2. Množstevný rozsah licencií a služieb licenčnej podpory je dohodnutý v rozsahu podľa Prílohy č. 1 tejto rámcovej dohody a bude bližšie špecifikovaný v každej objednávke.
8. **PLATOBNÉ PODMIENKY**
	1. Objednávateľ sa zaväzuje za poskytnuté plnenie zaplatiť poskytovateľovi cenu podľa článku 3 tejto dohody na základe faktúry, ktorú je poskytovateľ oprávnený vystaviť po splnení podmienok stanovených v tejto dohode. Neoddeliteľnou prílohou faktúry bude písomný dodací list podpísaný oprávnenými osobami zmluvných strán. Objednávateľ neposkytne poskytovateľovi preddavok na zrealizovanie predmetu dohody.
	2. Úhrada predmetu tejto dohody alebo jeho časti sa bude realizovať formou bezhotovostného platobného styku prostredníctvom faktúr doručených poskytovateľom do podateľne objednávateľa v lehote 30 kalendárnych dní odo dňa doručenia faktúry. Za riadne vystavenú faktúru sa považuje faktúra vystavená v súlade s touto rámcovou dohodou a príslušnou objednávkou, ktorá obsahuje náležitosti daňového dokladu podľa predpisov platných na území Slovenskej republiky.
	3. Faktúra musí obsahovať náležitosti podľa § 74 Zákona č. 222/2004 Z. z. o dani z pridanej hodnoty v znení neskorších predpisov a číslo príslušnej objednávky a rámcovej dohody Objednávateľa. V prípade, že faktúra bude obsahovať nesprávne alebo neúplné údaje, má Objednávateľ právo v lehote splatnosti faktúru vrátiť Poskytovateľovi na opravu. Poskytovateľ faktúru opraví alebo vystaví novú a doručí ju Objednávateľovi. Nová lehota splatnosti začne plynúť dňom doručenia doplnenej alebo správne vystavenej faktúry Objednávateľovi.
	4. Faktúra sa považuje za zaplatenú dňom pripísania fakturovanej sumy na účet poskytovateľa.
	5. K fakturovaným cenám bude poskytovateľ fakturovať DPH v zmysle právnych predpisov účinných v čase poskytnutia predmetu plnenia podľa príslušnej objednávky. Za správne vyčíslenie výšky DPH zodpovedá v plnom rozsahu poskytovateľ.
	6. Poskytovateľ nie je oprávnený previesť práva a povinnosti vyplývajúce pre neho z tejto dohody, objednávok ani ich časti, na inú osobu. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto rámcovou dohodou alebo s plnením záväzkov podľa tejto rámcovej dohody. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto rámcovou dohodou.

1. **ZODPOVEDNOSŤ ZA VADY**
	1. Poskytovateľ sa zaväzuje, že licencie a služby licenčnej podpory Talend dodá objednávateľovi v rozsahu a kvalite dohodnutej touto rámcovou dohodou, a to najmä z hľadiska ich úplnosti, prevádzkovej spôsobilosti a spoľahlivosti.
	2. Poskytovateľ zodpovedá za bezchybné poskytovanie služieb licenčnej podpory, tvoriacich predmet plnenia tejto dohody ako aj za to, že tieto služby sú v súlade so všeobecne záväznými právnymi predpismi Slovenskej republiky a príslušnými technickými normami.
2. **ZODPOVEDNOSŤ ZA ŠKODU A SANKCIE**
	1. V prípade omeškania poskytovateľa s dodaním alebo poskytnutím plnenia predmetu rámcovej dohody/objednávky uvedených v príslušnej objednávke je objednávateľ oprávnený fakturovať poskytovateľovi zmluvnú pokutu vo výške 0,2% z celkovej ceny plnenia predmetu dohody uvedenej v príslušnej objednávke, a to za každý, aj začatý deň omeškania.
	2. V prípade omeškania platby v zmysle tejto dohody si poskytovateľ môže uplatniť voči objednávateľovi úrok z omeškania vo výške podľa Nariadenia vlády SR č. 21/2013 Z.z. z dlžnej sumy, za každý aj začatý deň omeškania platby.
	3. Zaplatenie zmluvnej pokuty podľa tejto dohody nemá vplyv na nárok na náhradu škody, ktorá vznikla z nesplnenia povinnosti zabezpečenej zmluvnou pokutou. Zmluvná pokuta sa v takomto prípade nezapočíta do náhrady škody.
	4. Zmluvné pokuty podľa tejto dohody sa fakturujú zmluvnými stranami priebežne a sú splatné do 30 kalendárnych dní odo dňa doručenia faktúry druhej zmluvnej strane.
	5. Ak jedna zo zmluvných strán spôsobí porušením svojich povinností vyplývajúcich jej z tejto rámcovej dohody alebo objednávky akúkoľvek škodu druhej zmluvnej strane, jej zodpovednosť za škodu a povinnosť na náhradu škody takto spôsobenú druhej zmluvnej strane sa bude riadiť a spravovať ustanoveniami § 373 a nasl. Obchodného zákonníka.
3. **VŠEOBECNÉ USTANOVENIA A REGISTER PARTNEROV VEREJNÉHO SEKTORA**
	1. Zmluvné strany sa zaväzujú, že všetky informácie a dokumenty, ktoré o druhej zmluvnej strane získa zmluvná strana v súvislosti s činnosťami vykonávanými alebo poskytovanými podľa tejto rámcovej dohody a/alebo v súvislosti s plnením predmetu tejto rámcovej dohody budú uchovávať v tajnosti a neposkytnú ich tretej osobe. Zmluvné strany sa ďalej zaväzujú zaobchádzať s informáciami získanými počas plnenia predmetu tejto rámcovej dohody ako s dôvernými informáciami a zabezpečiť ich ochranu pred tretími osobami v súlade s § 17 a § 271 Obchodného zákonníka. Zmluvné strany sa zaväzujú dodržiavať povinnosti vyplývajúce im z tohto bodu rámcovej dohody aj po zániku tejto rámcovej dohody. Za dôverné informácie sa nepovažujú a porušením povinnosti neposkytnúť tu uvedené informácie tretím osobám sa nepovažuje zverejnenie tejto rámcovej dohody, vrátanej jej prílohy č. 1, v súlade s platnou legislatívou Slovenskej republiky a poskytnutie informácií podľa zákona č. 211/2000 Z.z. o slobodnom prístupe k informáciám.
	2. Zmluvné strany sa dohodli, že postúpenie pohľadávok a záväzkov vyplývajúcich z tejto rámcovej dohody tretej osobe je vylúčené.
	3. Poskytovateľ berie na vedomie, že rámcová dohoda má charakter centrálnej zmluvy. Služby a produkty objednávané podľa príslušných objednávok/žiadostí oprávnených subjektov uvedených v prílohe č. 2 tejto rámcovej dohody budú odovzdané a prevzaté na základe preberacieho protokolu, podpísaného oprávneným zástupcom objednávateľa a oprávneného subjektu. Podpísaniu preberacieho protokolu predchádza podpísanie dodacieho listu medzi objednávateľom a poskytovateľom, ktorý bude pripojený k faktúre, vystavenej poskytovateľom.
	4. Objednávateľ je povinný dňom podpísania preberacieho protokolu podľa bodu 9.3 umožniť oprávnenému subjektu použitie produktov Talend v rozsahu uvedenom v jej príslušnej objednávke/žiadosti.
	5. Oprávnený subjekt je povinný používať poskytnuté produkty Talend v súlade s touto Dohodou a licenčnými podmienkami Talend, zverejnenými na <https://www.talend.com/legal-terms/fr-eula/>
	6. V prípade porušenia podmienok užívania preberaných produktov Talend a/alebo služieb podpory oprávneným subjektom prechádza na oprávnený subjekt aj zodpovednosť za škody a sankcie spôsobené porušením licenčných podmienok Talend.
	7. Zodpovednosť za sankcie a škody znáša v plnom rozsahu oprávnený subjekt aj za organizácie vo svojej zriaďovateľskej pôsobnosti, ktoré sú konečnými užívateľmi dotknutého Produktu.
	8. Oprávnené subjekty a objednávateľ podpisom preberacieho protokolu súhlasia s poskytovaním potrebnej súčinnosti pri plnení záväzkov vyplývajúcich z tejto dohody a navzájom si budú oznamovať všetky okolnosti a informácie, ktoré môžu mať vplyv na plnenie jednotlivých objednávok podľa podmienok dohodnutých v Rámcovej dohode.
	9. Práva a záväzky z tejto rámcovej dohody vyplývajúce prechádzajú po predchádzajúcom písomnom súhlase druhej zmluvnej strany na právnych nástupcov zmluvných strán.
	10. Na poskytovanie niektorých plnení, ktoré tvoria súčasť poskytovaných plnení pre objednávateľa, má poskytovateľ, za podmienok dohodnutých v tejto rámcovej dohode, právo uzatvárať subdodávateľské zmluvy. Tým nie je dotknutá zodpovednosť poskytovateľa za plnenie zmluvy v súlade s § 41 ods. 8 zákona č. 343/2015 Z.z. o verejnom obstarávaní v platnom znení a poskytovateľ je povinný odovzdávať objednávateľovi plnenia sám, na svoju zodpovednosť, v dohodnutom čase a v dohodnutej kvalite.  V prípade existencie subdodávateľov v čase uzatvorenia tejto rámcovej dohody tvorí zoznam subdodávateľov s ich identifikačnými údajmi a rozsahom ich plnenia neoddeliteľnú súčasť tejto rámcovej dohody. Zoznam subdodávateľov, vyhotovený poskytovateľom, musí obsahovať údaje podľa § 41 ods. 1 a 3 zákona č. 343/2015 Z.z. o verejnom obstarávaní v platnom znení v nasledovnom rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia zo zmluvy v % vyjadrení a predmet subdodávok (v) údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	11. Poskytovateľ je počas trvania rámcovej dohody povinný oznámiť objednávateľovi akúkoľvek zmenu/doplnenie subdodávateľa a údaje o novom subdodávateľovi v rozsahu podľa predchádzajúceho bodu 9.10., posledná veta.
	12. Poskytovateľ zaplatí objednávateľovi zmluvnú pokutu vo výške 1.000,- eur, ak porušil alebo riadne a úplne nevykonal povinnosť uvedenú v bode 9.10. a 9.11. tohto článku.
	13. Porušenie povinnosti zhotoviteľa podľa bodu 9.10. a 9.11. sa považuje za podstatné porušenie rámcovej dohody a oprávňuje objednávateľa na odstúpenie od rámcovej dohody.
	14. Poskytovateľ musí byť zapísaný do registra partnerov verejného sektora počas celej doby trvania rámcovej dohody. Porušenie tejto povinnosti sa považuje za podstatné porušenie rámcovej dohody a je dôvodom, ktorý oprávňuje objednávateľa na odstúpenie od rámcovej dohody. Pokiaľ nebude počas trvania rámcovej dohody poskytovateľ zapísaný do registra partnerov verejného sektora, nie je objednávateľ v omeškaní s úhradou faktúry, vystavenej na základe príslušnej objednávky.
	15. Poskytovateľ zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle § 11 zákona č. 315/2016 Z.z. o registri partnerov verejného sektora a o zmene a doplnení niektorých zákonov. Objednávateľ má právo odstúpiť od tejto rámcovej dohody z dôvodov, uvedených v § 15 ods. 1 zákona č. 315/2016 Z.z. Objednávateľ nie v omeškaní a nie je povinný plniť čo mu ukladá rámcová dohoda, ak nastanú dôvody podľa § 15 ods. 2 zákona č. 315/2016 Z.z.
	16. Objednávateľ má právo uplatniť si u poskytovateľa zmluvnú pokutu vo výške 1000,- eur za každý deň existencie dôvodu vzniku práva na odstúpenie od rámcovej dohody v zmysle § 15 ods. 1 zákona č. 315/2016 Z.z. Právo na zmluvnú pokutu zaniká, ak objednávateľ odstúpi od rámcovej dohody v súlade s § 15 ods. 1 zákona č. 315/2016 Z.z.
4. **ZÁVEREČNÉ USTANOVENIA**
	1. Táto rámcová dohoda sa uzatvára na dobu určitú, a to na dobu 12 mesiacov odo dňa jej účinnosti alebo do dňa vyčerpania jej finančného limitu uvedeného v článku 3 bod 3.2., podľa toho, ktorá skutočnosť nastane skôr.
	2. Podmienky tejto rámcovej dohody, ktoré vzhľadom na svoju povahu presahujú dobu jej platnosti, zostávajú v platnosti v celom rozsahu a sú účinné až do okamihu ich splnenia a platia aj pre prípadných nástupcov a postupníkov zmluvných strán.
	3. Platnosť tejto rámcovej dohody možno ukončiť kedykoľvek písomnou dohodou zmluvných strán alebo výpoveďou ktorejkoľvek zo zmluvných strán alebo odstúpením od rámcovej dohody ktoroukoľvek zo zmluvných strán.
	4. Výpoveď tejto rámcovej dohody môže dať ktorákoľvek zo zmluvných strán aj bez udania dôvodu, zaslaním písomnej výpovede druhej zmluvnej strane na adresu jej sídla uvedenom v záhlaví tejto rámcovej dohody. Výpovedná lehota je 3 mesiace a začína plynúť prvého dňa mesiaca nasledujúceho po mesiaci, v ktorom bola výpoveď doručená.
	5. V prípade, ak došlo k zániku platnosti tejto rámcovej dohody podľa bodov 10.3. a 10.4. tohto článku rámcovej dohody alebo k vysloveniu jej neplatnosti súdom, po tom, čo zo strany poskytovateľa bolo plnenie poskytnuté objednávateľovi a toto plnenie bolo riadne prevzaté objednávateľom, obe zmluvné strany si ponechajú všetky plnenia poskytnuté od druhej zmluvnej strany na základe tejto rámcovej dohody do okamihu zániku platnosti rámcovej dohody, s výnimkou povinnosti poskytovateľa podľa bodu 10.10 dohody.
	6. Zmluvné strany sa dohodli, že v prípade podstatného porušenia zmluvných povinností jednou zmluvnou stranou, druhá zmluvná strana má právo okamžite odstúpiť od tejto dohody/objednávky. Odstúpenie od rámcovej dohody bude účinné a rámcová dohoda sa bude považovať za zrušenú ku dňu doručenia písomného oznámenia o odstúpení druhej zmluvnej strane na adresu uvedenú v záhlaví tejto rámcovej dohody. Odstúpenie od rámcovej dohody a jeho účinky sa riadia príslušnými ustanoveniami Obchodného zákonníka, s výnimkou § 351 ods. 2 Obchodného zákonníka.
	7. Za podstatné porušenie dohody/objednávky sa považujú jednotlivo nasledovné porušenia:

a) ak poskytovateľ bude v omeškaní s akýmkoľvek plnením predmetu tejto dohody alebo akýmkoľvek plnením objednávky o viac ako 30 kalendárnych dní,

b) ak objednávateľ bude v omeškaní s plnením svojej povinnosti uhradiť cenu plnenia a/alebo jej časť, alebo akékoľvek peňažné plnenia a/alebo jeho časť, na ktoré má poskytovateľ nárok v súlade s touto dohodou, objednávkou a ich prílohami, a túto povinnosť nesplní ani v dodatočnej lehote 30 kalendárnych dní,

c) ak poskytovateľ neodstráni vady zistené pri preberaní predmetu plnenia alebo vady zistené počas záručnej doby v lehote určenej podľa príslušných ustanovení tejto dohody,

d) podstatné porušenia zmluvných povinností definované v iných ustanoveniach tejto dohody.

* 1. Odstúpením od rámcovej dohody a/alebo objednávky zanikajú všetky práva a povinnosti zmluvných strán z rámcovej dohody a/alebo objednávky, okrem nárokov na náhradu spôsobenej škody, nárokov na zmluvné sankcie a nárokov objednávateľa na bezplatné odstránenie zistených vád/chýb už poskytnutého plnenia alebo iných ustanovení, ktoré sú nevyhnutné pre riadne užívanie poskytovaného plnenia.
	2. Ak bude na majetok poskytovateľa vyhlásený konkurz, alebo povolená reštrukturalizácia, alebo vstúpi do likvidácie, alebo nebude schopný z iných dôvodov plniť svoje záväzky dlhšie ako 30 dní, môže Objednávateľ ihneď odstúpiť od tejto rámcovej dohody. Odstúpenie od rámcovej dohody bude účinné a rámcová dohoda sa bude považovať za zrušenú ku dňu doručenia písomného oznámenia o odstúpení Poskytovateľovi na adresu uvedenú v záhlaví tejto rámcovej dohody. Odstúpenie od rámcovej dohody a jeho účinky sa riadia príslušnými ustanoveniami Obchodného zákonníka, s výnimkou § 351 ods. 2 Obchodného zákonníka.
	3. V prípade predčasného ukončenia tejto rámcovej dohody a/alebo objednávky je poskytovateľ povinný vrátiť objednávateľovi alikvotnú časť objednávateľom uhradenej sumy (ceny) za predplatené služby, a to v lehote do 30 kalendárnych dní od doručenia výzvy poskytovateľovi, ktorú je objednávateľ oprávnený vyhotoviť po ukončení tejto rámcovej dohody.
	4. Akékoľvek zmeny a/alebo doplnenia tejto rámcovej dohody sa môžu vykonať iba na základe dohody obidvoch zmluvných strán, a to vo forme písomných a očíslovaných dodatkov k tejto rámcovej dohode podpísaných oprávnenými zástupcami oboch zmluvných strán.
	5. Vzťahy zmluvných strán, ktoré vznikli na základe tejto rámcovej dohody, a ktoré v nej nie sú výslovne upravené sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi platnými v SR.
	6. Zmluvné strany sa dohodli, že písomná korešpondencia bude doručovaná na adresy uvedené v záhlaví tejto dohody a v prípade ich zmeny je povinná tá strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3 pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto rámcovej dohody, resp. na inú adresu písomne oznámenú druhej zmluvnej strane. Akákoľvek písomná korešpondencia podľa tejto dohody bude považovaná za riadne doručenú aj vtedy, ak ju adresát odmietne prevziať. Akákoľvek písomnosť, ktorá sa vyžaduje alebo je povolená podľa tejto dohody bude vyhotovená v slovenskom jazyku.
	7. Ak sa niektoré z ustanovení tejto rámcovej dohody stane neplatným alebo nevykonateľným, zostáva platnosť ostatných ustanovení rámcovej dohody nedotknutá. V prípade, že nastane situácia podľa predchádzajúcej vety, zmluvné strany sa bez zbytočného odkladu dohodnú na nahradení takéhoto ustanovenia takým ustanovením, ktoré zachová kontext a celkový právny a ekonomický účel daného ustanovenia ako aj samotnej rámcovej dohody.
	8. Spory a/alebo nezrovnalosti medzi zmluvnými stranami, ktoré vzniknú na základe tejto rámcovej dohody alebo v akejkoľvek súvislosti s touto rámcovou dohodou sa budú riešiť v prvom rade mimosúdnou cestou, a to vzájomnými rokovaniami zmluvných strán vedenými v dobrej viere. Ak sa tieto spory a/alebo nezrovnalosti nepodarí vyriešiť ani po takýchto vzájomných rokovaniach zmluvných strán, a to najneskôr do 30 kalendárnych dní odo dňa ich začatia, je ktorákoľvek zmluvná strana oprávnená predložiť tieto spory a/alebo nezrovnalosti medzi zmluvnými stranami, ktoré vzniknú na základe tejto rámcovej dohody alebo v akejkoľvek súvislosti s touto rámcovou dohodou na rozhodnutie vecne a miestne príslušnému všeobecnému súdu Slovenskej republiky.
	9. Táto rámcová dohoda je vyhotovená v troch rovnopisoch v slovenskom jazyku, z ktorých objednávateľ dostane dva rovnopisy a poskytovateľ jeden rovnopis.
	10. Rámcová dohoda nadobúda platnosť dňom jej podpisu oprávnenými zástupcami obidvoch zmluvných strán a účinnosť dňom nasledujúcim po dni jej zverejnenia v centrálnom registri zmlúv, vedenom Úradom vlády SR.
	11. Zmluvné strany sú povinné vzájomne si poskytnúť pri plnení tejto rámcovej dohody primeranú súčinnosť.
	12. Zmluvné strany sa zaväzujú riadne a včas si oznámiť zmeny všetkých údajov relevantných pre tento zmluvný vzťah.
	13. Táto rámcová dohoda (vrátane jej prípadných dodatkov) patrí medzi povinne zverejňované rámcové dohody podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Poskytovateľ súhlasí so zverejnením tejto rámcovej dohody (vrátane jej prípadných dodatkov) a údajoch o faktúrach poskytovateľa doručených objednávateľovi, pričom poskytovateľ tiež disponuje písomným súhlasom inej dotknutej osoby (osoby konajúcej za poskytovateľa) na zverejnenie jej údajov uvedených v tejto rámcovej dohode a vo faktúrach poskytovateľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám; tento súhlas možno odvolať len po predchádzajúcom písomnom súhlase objednávateľa.
	14. Neoddeliteľnou súčasťou tejto rámcovej dohody sú prílohy č. 1 - Licenčná špecifikácia produktov TALEND, vrátane podporných služieb licenčnej podpory Platinum Services, príloha č. 2 – Zoznam oprávnených subjektov štátnej a verejnej správy a príloha č. 3 - Potvrdenie vlastníka licencií, ktorým sa preukazuje oprávnenosť dodávať licencie/softvér TALEND.
	15. Zmluvné strany vyhlasujú, že majú spôsobilosť na právne úkony v plnom rozsahu, ich prejavy vôle sú dostatočne zrozumiteľné a určité, ich zmluvná voľnosť nebola žiadnym spôsobom obmedzená. Zmluvné strany vyhlasujú, že túto rámcovú dohodu neuzatvárali v tiesni, ani v omyle, ani za inak nevýhodných podmienok, rámcovú dohodu si prečítali, jej obsahu porozumeli a na znak toho, že obsah tejto rámcovej dohody zodpovedá ich skutočnej a slobodnej vôli, ju prostredníctvom svojich oprávnených zástupcov podpísali.
	16. Poskytovateľ zaväzuje umožniť oprávneným osobám výkon kontroly/auditu súvisiaceho s poskytovanými službami tejto rámcovej dohody zo strany oprávnených osôb v zmysle všeobecne záväzných právnych predpisov (napr. zákon č. 528/2008 Z. z. o pomoci a podpore poskytovanej z fondov EÚ v znení neskorších predpisov, zákon č. 292/2014 Z. z. o príspevku poskytovanom z Európskych štrukturálnych a investičných fondov a o zmene a doplnení niektorých zákonov v znení neskorších predpisov) a tejto rámcovej dohody a poskytne im všetku potrebnú súčinnosť. Oprávnenými osobami sú najmä: Ministerstvo financií Slovenskej republiky, Poskytovateľ príspevku, Najvyšší kontrolný úrad Slovenskej republiky, Úrad vládneho auditu, Certifikačný orgán a nimi poverené osoby, Orgán auditu, jeho spolupracujúce orgány a nimi poverené osoby, Splnomocnení zástupcovia Európskej Komisie a Európskeho dvora audítorov, osoby prizvané orgánmi uvedenými v tomto bode rámcovej dohody. Poskytovateľ berie na vedomie a súhlasí s oprávnením objednávateľa, oprávnených osôb a oprávnených orgánov v zmysle právnych predpisov SR a EÚ vykonávať kontrolu u poskytovateľa, umožniť vstup do kontrolovaných objektov oprávnenej osobe objednávateľa a ostatným orgánom kontroly a auditu zo strany poskytovateľa finančných prostriedkov EÚ (RO, SORO), poskytnúť vyžiadanú dokumentáciu od poskytovateľa, zabezpečiť prítomnosť oprávnených osôb zo strany poskytovateľa, prijatie nápravných opatrení a definovanie termínov na odstránenie zistených nedostatkov.

 V Bratislave, dňa. . . . . . . . . V Bratislave, dňa . . . . . . . . .

 Za poskytovateľa: Za objednávateľa:

 ……………………………………… ………………………………………

 *< doplní uchádzač > < doplní VO >*

**Príloha č. 1**

**k CENTRÁLNEJ RÁMCOVEJ DOHODE NA DODÁVKU LICENCIÍ A LICENČNEJ PODPORY TALEND č. 2018/117**

medzi Ministerstvo financií Slovenskej republiky a *< doplní sa víťaz >*

Licenčná špecifikácia produktov TALEND, vrátane podporných služieb licenčnej podpory Platinum Services. V prípade, ak licencia v sebe zahŕňa aj Platinum Support Services, jednotková referenčná cena v sebe zahŕňa aj cenu za 12 mesačnú licenčnú podporu Platinum Services.

|  |  |  |  |
| --- | --- | --- | --- |
| **Položka č.** | **Názov licencie a špecifikácia** | **Počet licencií v ks** | **Jednotková referenčná cena v € bez DPH**  |
| 1 | Talend MDM Platform (incl. 5 Named users and Platinum Support Services) | 9 |  |
| 2 | Talend Data Preparation Add-on (10 Named Users) | 1 |  |
| 3 | Data Stewardship Add-On (5 Named Users) | 4 |  |
| 4 | Talend Platform – MDM Production Runtime – per Core limitation (4 Cores) – incl. Platinum Support Services | 7 |  |
| 5 | Talend Platform – MDM Non-Production Runtime- per Core Limitation (4 Cores) – incl. Platinum Support | 11 |  |
| 6 | Data Services Platform Production Runtime – per Core Limitation (4 Cores) incl. Platinum Support Services | 10 |  |
| 7 | Data Services Platform Non-Production Runtime – per Core Limitation (4 Cores) – incl. Platinum Support Services | 12 |  |
| 8 | Talend MetaData Manager – incl. 5 Named Users | 1 |  |

**Príloha č. 2**

**k CENTRÁLNEJ RÁMCOVEJ ZLMUVE NA DODÁVKU LICENCIÍ A LICENČNEJ PODPORY TALEND č. 2018/117**

medzi Ministerstvom financií Slovenskej republiky a *< doplní sa víťaz >*

**Zoznam oprávnených subjektov štátnej a verejnej správy**

Centrálna rámcová dohoda na dodávku licencií a licenčnej podpory TALEND je určená pre nasledovné subjekty štátnej a verejnej správy Slovenskej republiky:

Organizácie súhrnného celku verejnej správy zostavujúce konsolidovanú účtovnú závierku a organizácie v ich zriaďovateľskej pôsobnosti:

Generálna prokuratúra SR

Ministerstvo dopravy, výstavby a regionálneho rozvoja SR

Ministerstvo financií SR

Ministerstvo hospodárstva SR

Ministerstvo kultúry SR

Ministerstvo obrany SR

Ministerstvo práce, sociálnych vecí a rodiny SR

Ministerstvo pôdohospodárstva a rozvoja vidieka SR

Ministerstvo spravodlivosti SR

Ministerstvo školstva, vedy, výskumu a športu SR

Ministerstvo vnútra SR

Ministerstvo zahraničných vecí a európskych záležitostí SR

Ministerstvo zdravotníctva SR

Ministerstvo životného prostredia SR

Najvyšší súd SR

Slovenská akadémia vied

Úrad vlády SR

Štatistický úrad SR

Úrad geodézie, kartografie a katastra SR

Úrad pre normalizáciu, metrológiu a skúšobníctvo SR

Úrad podpredsedu vlády Slovenskej republiky pre investície a informatizáciu.

Správa štátnych hmotných rezerv SR

Bratislavský samosprávny kraj

Trnavský samosprávny kraj

Trenčiansky samosprávny kraj

Nitriansky samosprávny kraj

Banskobystrický samosprávny kraj

Žilinský samosprávny kraj

Prešovský samosprávny kraj

Košický samosprávny kraj

Ostatné organizácie súhrnného celku verejnej správy:

Kancelária Národnej rady SR

Kancelária prezidenta SR

Kancelária Ústavného súdu SR

Kancelária Najvyššieho súdu SR

Kancelária verejného ochrancu práv

Kancelária Súdnej rady SR

Úrad na ochranu osobných údajov SR

Národný bezpečnostný úrad SR

Najvyšší kontrolný úrad SR

Protimonopolný úrad SR

Slovenská informačná služba

Úrad jadrového dozoru SR

Úrad pre reguláciu sieťových odvetví SR

Úrad pre verejné obstarávanie SR

Úrad priemyselného vlastníctva SR

Sociálna poisťovňa

Všeobecná zdravotná poisťovňa, a.s.

**Príloha č. 3**

**k CENTRÁLNEJ RÁMCOVEJ DOHODE NA DODÁVKU LICENCIÍ A LICENČNEJ PODPORY TALEND č. 2018/117**

medzi Ministerstvo financií Slovenskej republiky a *< doplní sa víťaz >*

**Potvrdenie vlastníka licencií, ktorým sa preukazuje oprávnenosť dodávať licencie/**